Държавен вестник, бр. 42, 2005 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  42
Националната стратегия за регионално раз-
витие ще се изпълнява в съответствие с основни-
те принципи на регионалната политика на ЕС.
Принципът на програмиране дефинира, че сред-
ствата от Структурните фондове ще бъдат отпус-
кани на основата на многогодишни програми, оп-
ределящи приоритетите, използването на ресур-
сите и споразумения за използване на средства-
та. Принципът на партньорство изисква партньо-
рите да участват и да представят своите мнения
и предложения по прозрачен начин още в нача-
лото на процеса на планиране и програмиране,
както и в процеса на подготовката, финансира-
нето, наблюдението и оценката. Този принцип
включва механизми на консултация и участие на
национално, регионално и местно равнище, кои-
то да осигурят участието на бизнеса и асоциации
на работодателите, синдикатите, неправителст-
вените организации. Принципът на допълняе-
мостта означава средствата от Европейската
общност да са допълнителни към тези, които
страната отпуска за публични инвестиции. Прин-
ципът на устойчивост е свързан с постигане на
устойчиво регионално развитие и отчитане въз-
действието на околната среда от действията,
предприети от регионалната политика. Равните
шансове на мъжете и жените и всички социални
групи са друг важен принцип, който следва да
бъде реализиран.
Изграждането на партньорство е част от проце-
са на подготовка и изпълнение на Националната
стратегия.
На етапа на подготовка на стратегията бяха про-
ведени консултации с всички заинтересувани стра-
ни: министерства и ведомства, областните управи-
тели, местни власти, национално представените со-
циално-икономически партньори и представители
на неправителствения сектор, работещи в област-
та на регионалното развитие. На заседание на На-
ционалния експертен съвет по устройство на тери-
торията и регионална политика партньорите пред-
ставиха своите мнения и предложения по всички
части на проекта на Национална стратегия. Преди
внасянето в Министерския съвет проектът с отра-
зените предложения отново е предложен за съгла-
суване с партньорите.
На етапа на прилагане на Стратегията парт-
ньорството ще се подкрепи от дейността на бъ-
дещия Съвет за партньорство по НСРР. Основ-
ните функции на Съвета са текущо обсъждане на
процеса на изпълнение на Националната страте-
гия, наблюдение и оценка на нейната реализация
и препоръчване на подходящи мерки за постига-
не на целите и приоритетите на регионалното
развитие.
По този начин се постига широка обществена
подкрепа на стратегията, която ще се реализира не
само в процеса на изработване на стратегията, но
и в етапите на нейното прилагане, наблюдение и
оценка. Това ще има положително въздействие и
върху финансирането на заложените политики,
доколкото осъщественият процес на обществено-
частно партньорство при нейното изработване и
широка публичност ще допринесе за широка проз-
рачност и мобилизиране на финансови ресурси не
само на централните и местните власти, но и на
частния сектор и неправителствените организации
за изпълнението на целите є.
Освен проведените консултации със заинте-
ресуваните лица Националната стратегия ще бъде
широко разпространена. Един от механизмите за
това ще бъде обнародването є в „Държавен вест-
ник“ след одобряването є от Министерския съ-
вет. Освен това се предвижда организиране на
широки обсъждания с публичните власти и всич-
ки заинтересувани лица на регионално и местно
равнище с оглед нейното прилагане и отразяване
в останалите планови и програмни документи за
регионално развитие. По този начин ще се затво-
ри плановият цикъл на регионалното развитие.
1. Сравнителен анализ на социално-
икономическото развитие на районите за
планиране
Създаването на шестте района за планиране,
които не са административно-териториални еди-
ници по смисъла на Закона за административно-
териториалното устройство на Република Бъл-
гария, е обусловено от изискванията на регио-
налното планиране и по-специално от изисква-
нията, поставяни във връзка с присъединяването
на България към Европейския съюз, където ра-
йоните от второто равнище на Номенклатурата
на териториалните статистически единици
(NUTS) са основен обект за планиране, програ-
миране, прилагане и наблюдение по цел 1 на
Структурните фондове. Таблица 1 представя
някои основни данни за 6-те района за планиране
в България.